stanford-oval/wikipedia huggingface dataset:
ג'רמי ריפקין
הערות שוליים

↑  http://www.thethirdindustrialrevolution.com/masterPlan.cfm
↑  http://foet.org/img/University%20Of%20Pennsylvania%20Student%20Award%20of%20Mert.jpg
↑  http://www.newyorker.com/magazine/1974/01/21/u-s-journal-boston-parallels
↑  Rifkin, Jeremy (1977). Who Should Play God? The Artificial Creation of Life and What it Means for the Future of the Human Race (with Ted Howard). New York, NY: Delacorte Press. ISBN 0-440-19504-7.
↑  http://www.thethirdindustrialrevolution.com/masterPlan.cfm
↑  http://www.europeanenergyreview.eu/data/docs/eer5/EER5-40-46-Rifkin%20interview.pdf 

עמ' 2 שורה ראשונה.
↑  http://www.vjolt.net/vol5/issue2/v5i2a5-Naik.html#3b2
↑  http://www.nytimes.com/1984/04/11/us/working-profile-jeremy-rifkin-an-activist-takes-on-genetic-engineering.html

שורה שישית לפני הסוף
↑  S.J. Gould, "Integrity and Mr. Rifkin", Discover Magazine, January 1985; reprinted in Gould's essay collection An Urchin in the Storm, 1987, Penguin Books, p. 230
↑  https://web.archive.org/web/20071228080320/http://www.time.com/time/magazine/article/0,9171,959181-4,00.html
| --- | --- |
בקרת זהויות :  NLI: 987007267000805171  PLWABN: 9810704609705606  BNE: XX1088746  BnF: cb12635065w (data)  CiNii: DA00765609  GND: 11548857X  ICCU: CFIV078396  ISNI: 0000 0001 1678 1874  LCCN: n77020051  LNB: 000045347  NDL: 00454222  NKC: xx0020605  NLG: 75481  NLK: KAC199623052  NSK: 000077648  NTA: 068911548  SNAC: w6ph6jkq  SUDOC: 052206718  Trove: 1084852  VIAF: 79124925   WorldCat (עם VIAF): 79124925
ספר נשים

ערך זה עוסק בספר הלכה. אם התכוונתם לבעל מקצוע המטפל בשיערן של נשים, ראו .
|  מידע כללי |
| --- | --- |
 מאת:  רמב"ם 
 סדרה
 סדרת ספרים:  משנה תורה
 ספר קודם:  ספר זמנים
 הספר הבא:  ספר קדושה
 קישורים חיצוניים
 היברובוקס:  14366
 
ספר נשים הוא הספר הרביעי בסדרת ספריו ההלכתיים של הרמב"ם, משנה תורה. בספר זה עוסק הרמב"ם בדיני אישות, בדיני קידושין, בדיני גירושין ובדינים הנסעפים מהלכות אלו.
הרמב"ם מגדיר את הספר: "אכלול בו המצוות של בעילה, כגון: קידושין וגירושין, וייבום וחליצה. וקראתי שם ספר זה, 'ספר נשים'".
מבנה הספר ותוכנו > הפסוק הפותח את הספר

כדרכו בספרי משנה תורה פותח הרמב"ם כל ספר בפסוק השייך לתוכן הספר. את ספר נשים פותח הרמב"ם בפסוק מספר משלי: "תורת חכם מקור חיים, לסור מוקשי מוות".
מבנה הספר ותוכנו > הנושאים הכלולים בספר

הלכות אישות.
הלכות גירושין.
הלכות יבום וחליצה.
הלכות נערה בתולה.
הלכות סוטה.
מבנה הספר ותוכנו > המצוות המבוארות בספר

בספר נשים נכללו 17 מצוות מתוך התרי"ג מצוות, 9 מהם מצוות עשה ו-8 מהם מצוות לא תעשה.
חלוקת המצוות לפי ההלכות:
הלכות אישות 4 מצוות 2 מצוות עשה ו-2 מצוות לא תעשה: (א) לישא אשה בכתובה ובקידושין. (ב) מצוות לא תעשה שלא תיבעל אשה ללא כתובה וקידושין. (ג) שלא ימנע שאר כסות ועונה. (ד) מצוות פרייה ורבייה.
הלכות גירושין 2 מצוות: (א) מצוות עשה שהמגרש יגרש בגט. (ב) מצוות לא תעשה שלא יחזיר גרושתו אחרי שנישאה לאחר.
הלכות יבום וחליצה 3 מצוות 2 מצוות עשה ומצווה אחת לא תעשה: (א) ליבם. (ב) לחלוץ. (ג) שלא תינשא היבמה לאיש זר עד שתסור רשות היבם מעליה.
הלכות נערה בתולה 5 מצוות 3 מצוות עשה ו-2 מצוות לא תעשה: (א) לקנוס המפתה. (ב) שישא האונס אנוסתו. (ג) שלא יגרש האונס. (ד) שתשב אשת מוציא שם רע תחת בעלה לעולם. (ה) שלא יגרש מוציא שם רע את אשתו.
הלכות סוטה מצוות עשה אחת ו-2 מצוות לא תעשה: (א) לעשות לסוטה כתורת הקנאות הסדורה בתורה. (ב) שלא ליתן שמן על קורבנה. (ג) שלא ליתן עליו לבונה.
מבנה הספר ותוכנו > פסקים ייחודיים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מפרשי הספר

נושאי כליו של הרמב"ם:
מגיד משנה
כסף משנה
לחם משנה
משנה למלך
מגדל עוז
הגהות מיימוניות
אחרונים:
אור שמח - הרב מאיר שמחה הכהן
אבן האזל- הרב איסר זלמן מלצר
מהדורות מבוארות:
משנה תורה להרמב"ם המבואר - מפעל משנה תורה
משנה תורה להרמב"ם המבואר - הרב עדין אבן ישראל (שטיינזלץ)
הערות שוליים

↑  בהקדמתו למשנה תורה.
↑  פרק יג, פסוק יד.
| כתבי הרמב"ם - רבי משה בן מימון |
| --- | --- | --- |
| כתבים הלכתיים | פירוש המשנה • ספר המצוות • תשובות הרמב"ם • משנה תורה: ספר המדע • ספר אהבה • ספר זמנים • ספר נשים • ספר קדושה • ספר הפלאה • ספר זרעים • ספר עבודה • ספר קרבנות • ספר טהרה • ספר נזיקין • ספר קניין • ספר משפטים • ספר שופטים |  |
| כתבים פילוסופיים | מילות הגיון • מורה הנבוכים |  |
| הקדמות לפירוש המשנה | הקדמה לפירוש המשנה • הקדמה לפרק חלק • הקדמה למסכת אבות - "שמונה פרקים" |  |
| איגרות | איגרת השמד • איגרת תימן • איגרת תחיית המתים |  |
| כתבים רפואיים | פרקי משה • קיצורי גלינוס • על שמות הרפואות • תשובות רפואיות • ספר הסמים וההישמרות מפני הסממנים הקטלניים |  |
| --- | --- |
בקרת זהויות :  NLI: 987007420628405171  VIAF: 175041442   WorldCat (עם VIAF): 175041442
אימהות בחזית

מחאת אימהות מול שער בקו"ם בתל-השומר
ארגון "אמהות בחזית" בכיכר חורב בהפגנה כנגד המהפכה המשטרית של נתניהו ביולי 2023
אימהות בחזית היא תנועה ישראלית של אימהות לחיילים וחיילות, שנוסדה באפריל 2023. מטרתה העיקרית היא לקדם שוויון אזרחי בדגש על חוק הגיוס ולפעול למען חקיקה שוויונית בתחום השירות הצבאי, בעיקר בכל הנוגע לסוגיית גיוס בני הישיבות. התנועה הוקמה על ידי עו"ד איילת השחר סיידוף, העומדת בראשה.
רקע

התנועה הוקמה באפריל 2023, על רקע פיטוריו של שר הביטחון גלנט לאחר שאמר שישראל נמצאת בסכנה קיומית מוחשית ומיידית. מייסדת התנועה הבינה כי הביטחון הפך פוליטי, עוד באותו היום חברי סיעת יהדות התורה דרשו לממש את הסעיף בהסכם הקואליציוני שקובע כי הממשלה תקדם לפני העברת התקציב את חוק יסוד: לימוד תורה, שמטרתו היא להסדיר את מעמדם של לומדי התורה ויקבע כי לימוד תורה הוא שירות משמעותי, בדיוק כמו שירות צבאי, ובכך להעניק פטור מגיוס לצבא לכל האברכים.
באפריל 2023 חברות התנועה זיהו כי באחד ביולי 2023 יפוג הפטור לאברכים משירות ובעקבות כך, פעלו לדרוש את הפסקת ההפליה, מה שהוביל לייסוד התנועה.
התנועה פועלת למען עתיד שווה לכלל האזרחים ובמטרה להפוך להיות כח פוליטי מרכזי בעתיד. מטרת התנועה היא לחולל שינוי במציאות הישראלית על ידי הצבת ערך השיוון והערבות ההדדית כערך עליון בדרך לביסוס ישראל למדינה יהודית ודמוקרטית, והיא חותרת להעלות על סדר היום את אי השוויון במסלול "תורתם אמונתם" ודאגה לגיוס שוויוני בהתאם לחזון צבא העם ושמירה עליו.
פעילות משפטית

התנועה "אימהות בחזית" הייתה מעורבת במספר הליכים משפטיים משמעותיים:
פעילות משפטית > פסיקת בג"ץ בנושא גיוס תלמידי ישיבות (2024)

ביוני 2023, פנתה התנועה במכתב לשר הביטחון, יואב גלנט שבו קוראו לו לעמוד בלחץ שמפעילות המפלגות החרדיות בנוגע לחוק הגיוס. אימהות בחזית, המייצגות אלפי אימהות למשרתים בשירות חובה ומועמדים לגיוס דורשות מגלנט להימנע מלבצע מעקף לא חוקי של הארכת הפטור מגיוס לאברכים מעבר לתאריך 1.7.23. לטענת הארגון, הארכת הפטור תנציח את חוסר השוויון המתמשך והאפליה בין משרתים שאינם אברכים לעומת אברכים
עם הגעת התאריך הנ"ל, שר הביטחון יואב גלנט הורה לצה"ל להמשיך ולא לגייס אברכים. על רקע החלטת שר הביטחון הלא חוקית, הגישו 240 אימהות חברות התנועה, ביחד עם עו"ד דפנה הולץ לכנר, עתירה לבית המשפט העליון בדרישה לבטל את ההחלטה של שר הביטחון לעצור את תקציבי הישיבות ולהוציא את צווי הגיוס.
ב-25 ביוני 2024 קבע בג"ץ פה אחד, כי המדינה מחויבת לגייס את תלמידי הישיבות לצבא, זאת בהיעדר מסגרת חוקית המאפשרת להבחין בינם לבין יתר המיועדים לשירות צבאי. פסק הדין ניתן בעקבות עתירה שהגישה תנועת "אימהות בחזית" ואחרים.
העתירה כללה שתי דרישות עיקריות:
חיוב גיוס תלמידי הישיבות לצה"ל.
הפסקת מתן תמיכות למוסדות בהם לומדים תלמידי הישיבות עד לחקיקת חוק גיוס חדש.
בית המשפט קיבל את טענות העותרים והותיר על כנו צו ביניים, שמנע את הפחתת תקופת השירות של תלמידי הישיבות.
פעילות משפטית > עתירה בנושא שחיקת חיילי מילואים

ב-14 ביולי 2024, הגישה התנועה עתירה נוספת לבג"ץ. עתירה זו עסקה בנושא שחיקת חיילי המילואים. במסגרת העתירה, התנועה הציגה את עמדתה תחת הסיסמה "אימהות בחזית, אבות תומכי לחימה!", המדגישה את מעורבות ההורים בסוגיות הנוגעות לשירות הצבאי. נכון לספטמבר 2024, פרטי העתירה והתוצאות טרם פורסמו במלואם.
תחומי פעילות הארגון

התנועה פועלת במספר מישורים מרכזיים. במישור הפוליטי והמדיני, היא מקיימת נוכחות קבועה בוועדות הכנסת, כולל ועדת חוץ וביטחון, הוועדה לענייני ביקורת לענייני המדינה, ועדת הצעירים, ועדת חינוך, כספים, כלכלה, ביטחון לאומי וועדה לקידום מעמד האישה. היא מפעילה לובי לקידום מטרותיה בכנסת ופועלת לצמצום הפגיעה בחניכי שנות השירות והמכינות. בנוסף, התנועה הקימה את חזית בריאות הנפש במטרה להוות הגוף המיקצועי שעובד מול המערכת הצה"לית ובפועל נותנת מענה סיוע ותמיכה בכל נושא השחיקה לפצועים בגוף ובנפש ובני משפחותיהם.
במישור הציבורי, התנועה מארגנת הפגנות ומיצגי מחאה ברחבי הארץ, יוצרת שיתופי פעולה עם גורמים שונים בחברה הישראלית ומקיימת פעילות הסברתית נרחבת. במישור המשפטי, היא מגישה עתירות לבג"ץ בנושאי גיוס שוויוני ועצירת תקציבי הישיבות, ופועלת נגד החלטות ממשלתיות בנושא גיוס.
בתחום החברתי והחינוכי, התנועה מקיימת הרצאות, מפגשים ומעגלי שיח עם בני נוער, ופועלת להעלאת המודעות לנושא השוויון בשירות בקרב הציבור הרחב.
אירועים ופעילויות בולטות בתנועה

אחד האירועים הבולטים של התנועה היה "מצעד העגלות" במאי 2023, מיצג מחאה מול הבקו"ם, שכלל צעדה עם עגלות תינוק ועליהן ארונות קבורה עטופים בדגל ישראל. המיצג נועד להמחיש את חוסר השוויון בגיוס לצה"ל, והתקבל בציבור באופן שנוי במחלוקת.
בחודש יולי 2023, 240 חברות התנועה הגישו עתירה לבג"ץ נגד החלטת שר הביטחון להמשיך את הפטור מגיוס לאברכים לאחר ה-1 ביולי 2023. החל ממאי 2023, התנועה מקיימת משמרות מחאה שבועיות מול הבקו"ם בדרישה לשוויון בנטל הגיוס.
באוגוסט 2023, התנועה ערכה את "צעדת האלונקה החסרה", מיצג מחאה שכלל צעדה עם חמישה ארונות במקום שישה, להדגשת חוסר השוויון בנטל הגיוס. באותו חודש, התנועה גם ערכה צעדה והפגנה בבני ברק, בשיתוף עם ארגון "בונות אלטרנטיבה" ו"ההייטקיסטיות", כנגד הדרת נשים מהמרחב הציבורי. כמו כן באותו חודש, אורגנה סדרת אירועים תחת הכותרת "וואקום בבקום" בדרישה לגיוס כולם או אף אחד.
במרץ 2024, התנועה השיקה קמפיין ארצי תחת הכותרת "מי שמאמין לא משתמט. שירות שווה לכולם" על גבי 400 אוטובוסים וב-120 תחנות אוטובוס ברחבי הארץ.
במאי 2024, יצאה התנועה מקמפיין "די לאפליה בין דם לדם" שהופיע בעמודים הראשיים של ישראל היום, ידיעות אחרונות וכלכליסט יחד עם תמונות עובר ואיתו הכיתוב "ימות ולא יתגייס"
החלטות משפטיות

ב-25 ביוני 2024, בג"ץ קבע בעתירת האימהות כי המדינה מחויבת לגייס את תלמידי הישיבות לצבא בהיעדר מסגרת חוקית המאפשרת הבחנה בינם לבין יתר המיועדים לשירות צבאי. פסק הדין ניתן לאחר דיון ממושך שנמשך 7.5 שעות בהרכב מורחב של תשעה שופטי בית המשפט העליון.
השפעה וביקורת

פעילות התנועה עוררה דיון ציבורי נרחב בנושא השוויון בנטל הגיוס וזכתה לתהודה תקשורתית משמעותית. עם זאת, חלק מפעולות המחאה של התנועה, עוררו ביקורת בקרב חלקים מהציבור בשל אופיין הפרובוקטיבי. למרות זאת, התנועה ממשיכה לפעול באופן נמרץ לקידום מטרותיה ולהעלאת המודעות לנושא השוויון בגיוס לצה"ל, לשמירה על ערכי צה"ל ומודל צבא העם.
"מצעד העגלות" מול הבקו"ם - במאי 2023, פרצה התנועה לתודעה של הרחוב הישראלי עם מייצג שנוי במחלוקת. המיצג כלל צעדה עם עגלות תינוקות כשעליהן מונחים ארונות קבורה. כחלק מהפגנה מול הבקו"ם בתל השומר במחאה על חוק הגיוס שהממשלה ניסתה לקדם. המיזם נועד לזעזע את הציבור הכללי על קלות הדעת הבלתי נסבלת וחוסר שיקול הדעת לפיהם ישלחו ילדים למות בקרב למול הפטור הגורף שמבקש ציבור שלם.
הפגנות מול הבקו"ם - החל מחודש מאי 2023 ועד היום מקיימות פעילות הארגון משמרת מחאה שבועית מול הבקו"ם בדרישה לשוויון בנטל. באוגוסט 2023 קיימו נשות הארגון מחאה של 1000 אימהות של מתגייסים חדשים מול הבקו"ם ביחד עם קצינים בכירים במיל' במסגרת הפגנות המכונות ואקום בבקו"ם.
צו גיוס לבן של גפני - ביולי 2023, יום לאחר שהסיעות החרדיות הניחו את חוק הפטור מגיוס, הגיעו נשות הארגון לביתו של גפני למסור צו גיוס לבנו, אשר מלאו לו 18.
הפגנת נשות הארגון בבני ברק - בסוף אוגוסט 2023 ערכו נשות הארגון ביחד עם ארגון "בונות אלטרנטיבה" צעדה והפגנה בבני ברק כנגד הדרת נשים מהמרחב הציבורי.
בפברואר 2024 הפגינו אנשי ונשות הארגון מול הכניסה, כאשר הם אוחזים אלונקה ועליה אישה המחופשת לחרדית במטרה להביע את הדרישה והצורך כי כולם צריכים להיכנס מתחת לאלונקה, הן חילונים והן חרדים.
התנועה אף יזמה וארגנה את עצרת השוויון בכיכר אגרנט, מול בית המשפט העליון ב-26 בפברואר ואף הקימה את קואליציית השיוון שלאחריוה התקימו הצהרות נוספות כגון עצרת השוויון הכיכר הבימה שהתקיימה ב-14 מרץ 2024 .
בראשון באפריל 2024, לאחר שבית המשפט פסק לטובת שוויון בשירות, קיימה התנועה טקס בו הונחה אבן הפינה שוויון לבנית חברה מתוקנת מול בית המשפט העליון בנוכחות חברת הכנסת אפרת רייטן וחבר הכנסת משה טורפז. באפריל ומאי של אותה השנה, התקיימה עצרת השוויון מול בית העצמאות.
מאבק האימהות נגד הקדמת הגיוסים והפסקת שנות המכינות כולל הגשת צווי ביניים לבג"ץ.
השפעה וביקורת > פעילויות נוספות

ב- 9 באוקטובר, כיומיים לאחר מאורעות השביעי באוקטובר, קראו נשות התנועה מחוץ לקבינט ל"הקמת קבינט מקצועי המתבסס על אנשי ביטחון מנוסים שרק טובת החיילים בראשם"
בנובמבר 2023 קראו נשות הארגון לגייס כ-200,000 אברכים למשימות מיוחדות
במרץ 2024, עלה קמפיין של התנועה בנושא "שירות שווה לכולםן – מי שמאמין לא משתמט".
ביוני 2024, מובילות בתנועה הציבו קיר יזכור לקורבנות השביעי באוקטובר מול ביתו של שר הביטחון.
הערות שוליים

↑  תנועת 'אימהות בחזית' במכתב לגלנט: "אל תעקוף את בג"צ ותאשר פטור לאברכים", באתר חדשות מבזק לייב, ‏2023-06-18
↑  מחאת "אימהות בחזית" נגד חוק הגיוס: עגלות תינוק עם ארונות קבורה מול הבקו"ם, באתר ynet, 4 במאי 2023
↑  "טירלול מגעיל, השתגעו לגמרי": משפחות שכולות נגד מיצג ארונות הקבורה, באתר www.makorrishon.co.il
↑  "אימהות בחזית" הפגינו בכניסה ללשכת הגיוס תל השומר: "על כולם להיכנס מתחת לאלונקה", באתר ynet, 11 בפברואר 2024
↑  ערוץ כנסת (2024-03-05), איילת השחר סיידוף, מייסדת וראש תנועת "אימהות בחזית", שוחחה עם רותם גולן בהפגנה הקוראת לשוויון בנטל, נבדק ב-2024-08-19
↑  "משווים ישיבה במזגן ללחימה בחזית": הביקורת החריפה על הצעת החוק של גפני, באתר מעריב אונליין, 26 ביולי 2023
↑  "צעדת השוויון" בבני ברק: אבן הושלכה לכיוון במת הנאומים, באתר www.israelhayom.co.il
↑  הקדמת גיוס בני המכינות, מתנדבי שנות השירות ותלמידי ישיבות ההסדר והישיבות הגבוהות לצה"ל | כל מה שחשוב לדעת, באתר www.idi.org.il, ‏2024
↑  "יש לפטר את הקבינט הביטחוני ולהקים קבינט שיפעל לטובת החיילים", באתר אייס, 9 באוקטובר 2023
↑  אנחנו דורשות לגייס היום 200,000 אברכים לטובת משימות לאומיות", באתר אייס, 1 בנובמבר 2023
↑  מנהלי שיווק מצייצים, קמפיין חדש של תנועת "אימהות בחזית": שירות שווה לכולםן - מי שמאמין לא משתמט, באתר מנהלי שיווק מצייצים, ‏2024-03-19
↑  לזכור את הקורבנות: קיר יזכור הוקם מול ביתו של יואב גלנט, באתר מעריב אונליין, 6 ביוני 2024
פיליפו תומאזו מארינטי

| --- | --- |

 לידה:  22 בדצמבר 1876 אלכסנדריה, מצרים 
 פטירה:  2 בדצמבר 1944 (בגיל 67) בלאג'ו, ממלכת איטליה 
 מדינה:  ממלכת איטליה 
 לאום:  איטלקי
 מקום קבורה:  בית הקברות הגדול במילאנו 
 עיסוק:  משורר
 מקום לימודים:  אוניברסיטת ג'נובה 
 שפות היצירה:  איטלקית
 זרם ספרותי:  פוטוריזם
 בן או בת זוג:  בנדטה קאפה 
 פרסים והוקרה:  מדליית ברונזה לגבורה צבאית  מדליית הנצחה לאיחוד איטליה  מדליית הצטיינות למתנדבי המבצע הצבאי במזרח אפריקה 1935-1936  מדליית הנצחה למבצע הצבאי במזרח אפריקה  מדליית הניצחון  צלב המלחמה לגבורה צבאית  מדליית הנצחה למלחמה האיטלקית-אוסטרית  צלב ההצטיינות במלחמה  צלב הנצחה לחיל המשלוח האיטלקי ברוסיה 
 חתימה:   
 
פיליפו תומאזו מארינטי (באיטלקית: Filippo Tommaso Emilio Marinetti;‏ 22 בדצמבר 1876, אלכסנדריה – 2 בדצמבר 1944) היה משורר, עורך והוגה דעות איטלקי. מייסד תנועת הפוטוריזם. היה אחד מהאינטלקטואלים שחתמו על מניפסט האינטלקטואלים הפשיסטים.
ב־20 בפברואר 1909 פרסם מארינטי את "תעודת היסוד והמאניפסט של הפוטוריזם" בעיתון הצרפתי הפופולרי "לה פיגארו".
ילדות ונעורים

אמיליו אנג'לו קרלו מרינטי (בחלק מהמסמכים שמו ניתן כ"פיליפו אקילה אמיליו מרינטי") בילה את השנים הראשונות לחייו באלכסנדריה, מצרים, שבה אביו (אנריקו מרינטי) ואמו (אמליה גרולי) חיו יחדיו כזוג לא רשמי. אנריקו היה עורך דין מפיימונטה, ואמו הייתה בתו של פרופסור לספרות ממילאנו. הם הגיעו למצרים בשנת 1865, בהזמנת החדיב אסמאעיל פאשא, על מנת לשמש כיועצים משפטיים לחברות זרות שלקחו חלק בתוכנית המודרניזציה שלו.
אהבתו לספרות התפתחה במהלך לימודיו בבית הספר. אמו הייתה קוראת נלהבת של שירה, והיא הציגה בפניו את הקלאסיקות האיטלקיות והאירופיות. בגיל שבע עשרה ייסד את המגזין הספרותי הראשון שלו, "פפירוס". בעקבות פרסום רומנים שערורייתיים של אמיל זולה בבית הספר איימו הישועים להרחיק אותו מהמסגרת החינוכית .
הוא למד לראשונה במצרים, לאחר מכן בפריז, והשיג תעודת בגרות בשנת 1894 בסורבון,ולאחר מכן למד באיטליה, שם סיים תואר במשפטים מאוניברסיטת פאביה בשנת 1899.
הוא החליט לא לעסוק בעריכת דין אלא לפתח קריירה ספרותית. הוא התנסה בכל סוגות הספרות (שירה, פרוזה, מחזאות ועוד), וחתם על כל יצירה בשמו "פיליפו תומאזו מרינטי".
פוטוריזם

מרינטי וקונסטנטין ברנקושי השתתפו כמבקרים בקבוצת אביי דה קרטיי (Abbaye de Créteil ) בשנת 1908, יחד עם סופרים צעירים כמו רוז'ה אלאר (שהיה בין הראשונים שהגנו על הקוביזם), פייר ז'אן ז'וב ופול קאסטיו, שרצו לפרסם את יצירותיהם דרך האביי. האביי דה קרטיי הייתה קהילה בסגנון "פלאנסטר" שהוקמה בסתיו 1906 על ידי הצייר אלברט גלייז, יחד עם המשוררים רנה ארקוס, הנרי-מרטן ברזון, אלכסנדר מרסרו ושארל וילדראק. ה הקהילה נסגרה על ידי חבריה בתחילת 1908.
פוטוריזם > המניפסט הפוטוריסטי

מרינטי ידוע בעיקר כמחבר המניפסט הפוטוריסטי, שפורסם בשנת 1909. המניפסט פורסם בצרפתית בעמוד הראשי של העיתון היוקרתי לה פיגארו ב-20 בפברואר 1909. במניפסט, מרינטי הכריז כי "אמנות יכולה להיות רק אלימות, אכזריות ועוול."
התנועה הפוטוריסטית שילבה אלמנטים של אנרכיזם ופרוטו-פשיזם. מרינטי עצמו הפך בהמשך לתומך פעיל של בניטו מוסוליני. הוא דגל במהירות ובתנועה חדשה, וב-1908 עבר תאונת דרכים לא הרחק ממילאנו. התאונה הובילה אותו לכתוב על "האדם החדש" שייוולד מתוך חורבן העבר. מרינטי קרא ל"להרוס את המוזיאונים, הספריות וכל האקדמיות."
פוטוריזם > ערבי פוטוריזם ומאבקים באמנות

מרינטי ארגן ערבים פוטוריסטיים, בהם הכריזו הפוטוריסטים על המניפסטים שלהם בפני קהל שבחלקו בא להפריע. ההצלחה הבולטת ביותר בתקופה זו הייתה הפצת "המניפסט נגד ונציה אוהבת-העבר", שקרא להפוך את ונציה לעיר תעשייתית ומיליטריסטית. בדרך כלל מרינטי בז לנוסטלגיה כלפי העבר המפואר (ובכך  נבדל מכמה מראשי הפשיזם), במיוחד במישור האומנתי, והתלהב מאמנות שתעשה שימוש בביטויי העוצמה של הזמן המודרני - פלדה, בטון, קווים ישרים וכדומה.
פוטוריזם > מלחמות והשפעה באירופה

במלחמת איטליה-טורקיה בשנת 1911, מרינטי היה כתב מלחמה בלוב. מאמריו אוגדו ופורסמו תחת השם 'הקרב על טריפולי'. בהמשך, הוא סיקר את מלחמת הבלקן הראשונה וצפה בהצלחת הכוחות הבולגרים במצור על אדירנה.
פוטוריזם > השפעתו באמנות ובספרות

מרינטי השפיע על אמנים כמו וינדהאם לואיס ופיתח קשרים עם עיתונאים וסופרים בבריטניה. עם זאת, ניסיונותיו לייסד פוטוריזם אנגלי לא הניבו הצלחה רבה. הוא יצר קשרים גם עם עיתונאים בעלי השפעה כמו עורך כתב העת Poetry and Drama, הרולד מונרו, שפרסם גיליון שהוקדש לתנועה הפוטוריסטית.
פוטוריזם > "מילים בחופש"

בתחילת העשור השני של המאה ה-20 עבד מרינטי על רומן-שירה אנטי-קתולי ואנטי-אוסטרי במיוחד בשם "Le Monoplan du Pape" ('מטוסו של האפיפיור', 1912) וערך אנתולוגיה של משוררים פוטוריסטים. אך ניסיונותיו לחדש את סגנון השירה לא סיפקו אותו. במבוא לאנתולוגיה הוא הכריז אפוא על מהפכה חדשה: הגיע הזמן להיפטר מהתחביר המסורתי ולהשתמש ב"מילים בחופש". דוגמה לכך יש ביצירתו המפורסמת 'זאנג טומב טומב', שתיעדה את קרב אדירנה.
במלחמת העולם הראשונה

מרינטי פעל ליצירת תמיכה במעורבות איטליה במלחמת העולם הראשונה, וכאשר איטליה הצטרפה למלחמה, הוא התנדב מיד לשירות צבאי. בסתיו 1915 הוא וכמה פוטוריסטים נוספים, שהיו חברים ביחידת האופניים המתנדבים של לומברדיה, הוצבו באזור אגם גארדה שבמחוז טרנטינו, בהרים הגבוהים שלאורך גבול איטליה-אוסטריה. הם השתתפו בקרבות קשים במשך מספר שבועות בתנאים קשים, עד שיחידות האופניים, שנחשבו לא מתאימות ללוחמה הררית, פורקו.
בשנת 1916 מרינטי הקדיש את רוב זמנו לתמיכה במאמץ המלחמתי של איטליה באמצעות נאומים, כתבות עיתונאיות ועבודות תיאטרון. בשנת 1917 הוא חזר לשירות צבאי כקצין בצבא הסדיר. במאי של אותה שנה נפצע קשה בעת ששירת בגדוד ארטילריה בחזית איסונזו. לאחר החלמה ממושכת, הוא חזר לשירות ולקח חלק בניצחון האיטלקי המכריע בקרב ויטוריו ונטו באוקטובר 1918.
נישואין

לאחר תקופת חיזור ממושכת, בשנת 1923 לערך (ישנה מחלוקת על השנה המדויקת), מרינטי נישא לבנדטה קאפה (1897–1977), סופרת וציירת שהייתה תלמידה של ג'קומו בלה. קאפה, שנולדה ברומא, הצטרפה לפוטוריסטים בשנת 1917. הם נפגשו בשנת 1918, עברו לגור יחד ברומא, והחליטו להינשא רק כדי להימנע מסיבוכים משפטיים במהלך סיבוב הרצאות בברזיל. נולדו להם שלוש בנות: ויטוריה, אלה ולוצ'ה.
קאפה ומרינטי שיתפו פעולה ביצירת ז'אנר של עבודות אמנות במדיומים מעורבים בשנות ה-20 של המאה ה-20, אותו כינו 'טטיליסמו' ("מגעיזם"). קאפה הייתה גם תומכת נלהבת ופעילה בזרם ה"אארופיטורה" (ציור אווירי) לאחר היווצרותו בשנת 1929. בנוסף, היא כתבה שלושה רומנים ניסיוניים. יצירתה הציבורית המרכזית של קאפה היא ככל הנראה סדרה של חמישה ציורי קיר בבית הדואר בפלרמו (1926–1935), שנעשו עבור האדריכל אנג'ולו מאצוני, שהיה קשור לפרויקטים של עבודות ציבוריות בתקופת הפשיזם.
מרינטי והפשיזם

בשנת 1918 ייסד מרינטי את "המפלגה הפוליטית הפוטוריסטית" (Partito Politico Futurista), אשר שנה לאחר מכן התמזגה עם "אגודות המאבק האיטלקיות" (Fasci Italiani di Combattimento) של בניטו מוסוליני, שהייתה המסד הראשוני ל"מפלגה הפשיסטית הלאומית". בכך היה מרינטי למעשה אחד מהחברים הראשונים במפלגה הפשיסטית האיטלקית. בשנת 1919 הוא שותף בכתיבת המניפסט הפשיסטי יחד עם אלצ'סטה דה אמבריס. עם זאת, הוא התנגד להאדרת המוסדות הקיימים על ידי הפשיזם, וכינה אותם "ריאקציונריים". בשנת 1920, לאחר שעזב בזעם את קונגרס המפלגה הפשיסטית, הוא פרש מן הפוליטיקה לשלוש שנים. למרות זאת, הוא המשיך להשפיע על הפילוסופיה של המפלגה לאורך קיומו של המשטר הפשיסטי.
כך, למשל, בסיום קונגרס התרבות הפשיסטית בבולוניה ב-30 במרץ 1925, התייחס ג'ובני ג'נטילה לדברי מרינטי וציין את חשיבות "ההשראה האמנותית" שמרינטי דיבר עליה. לדבריו (בקיצורים): "תנועות רוחניות גדולות פונות לדיוק רק כאשר ההשראות הראשוניות, אותן רעיונות יצירתיים וחדשניים באמת, מאבדות מכוחן. אנו מוצאים את עצמנו בתחילתה של תקופה חדשה, ותחושת ההשראה ממלאת את לבנו." הדברים הופנו אל סרג'ו פנונציו בקריאה לנסח ברוח זו את מטרותיה של התנועה הפשיסטית בתחום הרוחני-תרבותי. ג'נטילה היה מגדולי ההוגים האיטלקיים במאה ה-20, כיהן כשר החינוך בממשלת מוסוליני וכונה "הפילוסוף של הפשיזם".
מרינטי והפשיזם > המניפסט הקולינרי הפוטוריסטי

מרינטי פעל כנגד המסורת גם באמצעות דרך התקפה על המטבח האיטלקי המסורתי. המניפסט הקולינרי הפוטוריסטי שלו פורסם ב-28 בדצמבר 1930 בעיתון הטוריני 'גזטה דל פופולו'. הוא טען כי "אנשים חושבים, מתלבשים ופועלים בהתאם למה שהם אוכלים ושותים." מרינטי גינה את הפסטה, בטענה שהיא גורמת לעצלנות, פסימיות וחוסר גבריות, וקידם את אכילת אורז איטלקי. הבישול הפוטוריסטי, כך טען, היה גם לאומני וגם צבאי, מתוך כוונה לעודד לוחמנות.
מרינטי צפה עתיד בו אוכל מעובד יחליף את המזון הטבעי. הוא קרא ליצירת "קומפלקסים פלסטיים" במקום מזון טבעי, והאמין שגלולות יכולות להוות מקור אנרגיה. הארוחות שתיאר היו דומות למופעי אמנות, כמו "ארוחת הערב הנוגעת," בה המשתתפים אכלו סלטים ללא סכו"ם ולבשו פיג'מות מקושטות בחומרים כמו ספוג ונייר זכוכית.
מרינטי והפשיזם > יחסו לאמנות הפשיסטית

מרינטי ניסה להפוך את הפוטוריזם לאמנות הרשמית של המדינה האיטלקית, אך נכשל בכך. מוסוליני, שלא התעניין אישית באמנות, תמך בסגנונות שונים כדי לשמור על נאמנות האמנים למשטר. פילגשו של מוסוליני, מרגריטה צרפתי, קידמה את קבוצת "נווצ'נטו איטליאנו" המתחרה, ואף שכנעה את מרינטי להצטרף למועצת הקבוצה.
בסוף שנות ה-30, אידאולוגים פשיסטים מסוימים, כמו ארדנגו סופיצ'י, ביקשו לייבא את מושג "האומנות המנוונת" מגרמניה ולגנות את המודרניזם, אך דרישותיהם נדחו. בשנת 1938, כששמע שהיטלר רצה לכלול את הפוטוריזם בתערוכת האמנות המנוונת, שכנע מרינטי את מוסוליני למנוע את כניסת התערוכה לאיטליה.
מרינטי והפשיזם > שנותיו האחרונות

ב-17 בנובמבר 1938 העבירה איטליה את חוקי הגזע, שכוונו נגד יהודי איטליה, בדומה לחוקי נירנברג בגרמניה. במקביל, הותקפה האמנות המודרנית, שנדונה כעת כזרה לרוח האיטלקית וכרדיקלית מדי. מרינטי גינה את ההתקפות הללו בכתב העת הפוטוריסטי 'ארטקרציה', וטען כי הפוטוריזם הוא גם איטלקי וגם לאומי, ולא זר. הוא הדגיש כי אין יהודים בפוטוריזם. אף על פי כן, המשטר סגר את כתב העת.
מרינטי עשה ניסיונות רבים להתקרב למשטר, כולל העברת מגוריו ממילאנו לרומא, אך נאלץ להתפשר על עקרונותיו. אף שהיה אתאיסט, קיבל את השפעת הכנסייה הקתולית על החברה האיטלקית כחיובית. עם השנים אף אימץ לעצמו את אמונותיה. בחיבוריו המאוחרים, כגון 'האווירו-פואמה של ישו', אף ניסה לשלב בין אהבתו לאלוהים לבין התשוקה לפעולה.
מרינטי התנדב לשירות צבאי במלחמה האיטלקית-אתיופית השנייה ובמלחמת העולם השנייה. בשנת 1942, בגיל 65, שירת בחזית המזרחית למשך מספר שבועות.
הוא מת מהתקף לב ב-2 בדצמבר 1944 בבלאג'ו, בזמן שעבד על אוסף שירים שהיללו את הישגי הצי האיטלקי במלחמה.
ראו גם

זאנג טומב טומב